**PTE Klinikai Központ sajtóközleménye**

**a koronavírus szűrővizsgálatok igénybevételéről**

**Tolna megyében**

Magyarország négy, orvos-egészségtudományi képzést folytató egyeteme – a Semmelweis Egyetem, a Szegedi Tudományegyetem, a Pécsi Tudományegyetem és a Debreceni Egyetem – a Központi Statisztikai Hivatallal együttműködve folytatja a H-UNCOVER klinikai vizsgálatot.

A kutatás célja, hogy pontosan, az egész országra érvényes módon feltérképezze a koronavírus-fertőzés elterjedtségét. A naprakész tudományos adatok kulcsfontosságúak a járvány sikeres leküzdésében, az egészségügyi dolgozók munkájában és a megalapozott döntések meghozatalában egyaránt.

Tájékoztatjuk a szűrővizsgálatra behívott lakosokat, hogy a**z alábbi helyszíneken és időpontokban** vehető igénybe a szűrővizsgálat:

**Helyszín**: Balassa János Kórház Szakorvosi Rendelőintézet

 7100 **Szekszárd**, Béri Balogh Ádám u. 5.

**Időpont**: 2020. *május 13-14*. szerda-csütörtök (7-14 óra között)

**Helyszín**: **Paksi** Gyógyászati Központ Gyógyfürdő épület Bőrgyógyászati Szakrendelés

 7030 Paks, Táncsics Mihály u. 13.

**Időpont**: 2020. *május 13*. szerda (9-16 óra között)

**Helyszín**: **Dombóvári** Kórház Rendelőintézet Tüdőgondozó

 7200 Dombóvár, Kórház u. 39-41.

**Időpont**: 2020. *május 11. és május 14.* hétfő és csütörtök (mindkét nap 9-16 óra között)

Köszönjük, hogy segít a vírus elleni küzdelemben és a szűrővizsgálatra behívottként önkéntes részvételével támogatja a járvány leküzdését, a vírus elleni kutatásokat, védi családját és környezetét!